alexandrainst/scandi-wiki huggingface dataset:
Lindesnes (avis)

Lindesnes er en lokalavis som blir utgitt i Mandal i Agder. Avisen dekker Lindesnes kommune og omkringliggende Åseral kommune, og Audnedal i Lyngdal.

Avisen ble første gang utgitt 24. juli 1889. Tidlig på 1960-tallet ble den en dagsavis som kommer ut hver dag unntatt søndag. I 2014 gikk avisen over til fire utgivelser i uken og kom ikke ut tirsdag og fredag. Fra nyttår 2020 gikk avisen ytterligere ned til tre dager i uken, henholdsvis tirsdag, torsdag og lørdag.

Avisen er lokalisert i Mandal sentrum i tidligere «Bondeheimen» som i 1998 ble omdøpt til «Lindesnes-gården» da avisen kjøpte bygget, rustet det opp og flyttet virksomheten dit.

Avisen er en del av Polaris Media.

Ledelse
Siri Wichne Pedersen er ansvarlig redaktør og daglig leder.

Opplag
Bekreftede netto opplagstall fra Mediebedriftenes Landsforening:

Referanser
<div class="references-small">

</div class="references-small">

Eksterne lenker
 

Aviser i Agder
Mandal
Aviser etablert i 1889
Søgne og Songdalen Budstikke

Søgne og Songdalen Budstikke var ei lokalavis som ble utgitt i Søgne og Songdalen i Vest-Agder mellom 1999 og 2020. Avisa ble etablert under navnet Budstikka for Søgne og Songdalen, og var i de siste utgivelsesårene en del av Schibsted-konsernet. Budstikka var ei partipolitisk nøytral ukeavis, og papiravisa kom ut på onsdager.
Ansvarlig redaktør og daglig leder var Fridtjof Borø Nygaard (per 2019). Avisa holdt til i Mandal (per 2019).

Avisen ble lagt ned 1. januar 2020.

Opplag
Bekreftede netto opplagstall fra Mediebedriftenes Landsforening:
 2006: 2 608
 2007: 2 719
 2008: 2 793
 2009: 2 890
 2010: 3 021
 2011: 3 008
 2012: 3 072
 2013: 3 306
 2014: 3 012
 2015: 3 069
 2016: 2 920
 2017: 2 747

Referanser
<div class="references-small">

</div class="references-small">

Eksterne lenker
 Historisk utgave av Budstikka for Søgne og Songdalen
 BSNett.no, nettavisen til Søgne og Songdalen Budstikke

Aviser i Agder
Søgne
Aviser etablert i 1999
Vennesla Tidende

Vennesla Tidende er en avis som blir utgitt i Vennesla i Vest-Agder. Avisa utkom for første gang i 1989, og blir nå utgitt to ganger i uken.

Opplag
Bekreftede netto opplagstall fra Mediebedriftenes Landsforening:
 2006: 3 021
 2007: 3 118
 2008: 3 107
 2009: 3 033
 2010: 2 988
 2011: 3 053
 2012: 2 958
 2013: 2 941
 2014: 2 916
 2015: 3 122
 2016: 3 249
 2017: 3 371

Referanser
<div class="references-small">

</div class="references-small">

Eksterne lenker
 Vennesla Tidende

Aviser i Agder
Kultur i Vennesla
Aviser etablert i 1989
Næringsliv i Vennesla
Coburg

Coburg er en by i regjeringsdistriktet Oberfranken i den tyske delstaten Bayern, i det sydlige Tyskland.

Coburg ble nevnt for første gang i 1056 og kom i 1248 i greven av Hennebergs besittelse. I 1331 fikk Coburg bystatus. I det 16. århundre ble det residens til hertugdømmet Sachsen-Coburg, i 1735 til Sachsen-Coburg-Saalfeld og i 1826 til Sachsen-Coburg-Gotha. I 1920 ble Coburg etter en folkeavstemning tilsluttet Bayern, som alternativ sto Thüringen til valg. På grunn av folkeavstemningen i 1919 kom byen derfor i 1945 i den amerikanske besettelsessonen.

Over Coburg ligger Tysklands nest største intakte borg, Veste Coburg, også kalt "Fränkische Krone".

Referanser

Eksterne lenker 
 

Byer i Bayern
Ingolstadt

Ingolstadt er en by langs Donau ca. 80 kilometer nord for München, i den tyske delstaten Bayern.

I den gamle bykjernen, som delvis er omgitt av bymurer og tårn, finnes mange bevarte byggverk fra middelalderen, bl.a. kirken Liebfrauenmünster fra 1425–1500.

Historie 
Ingolstadt er først nevnt 806 som festning, og fikk byrettigheter 1250. Det bayerske universitet lå i Ingolstadt fra 1472 og 1802, for deretter å bli flyttet til München og gitt navnet Ludwig-Maximilians-Universität. Ingolstadt var lenge en viktig festningsby. Byen fikk store ødeleggelser under den annen verdenskrig.

Økonomi og næringsliv 
Ingolstadt er et betydelig industrisenter med store oljeraffinerier som forsynes med olje i ledninger fra Genova og Trieste i Italia og Marseille i Frankrike. Bilmerket Audi produseres i Ingolstadt. Videre finnes metall- og møbelindustri.

Galleri

Se også
 Fra litteraturens verden er Ingolstadt kjent som byen der Victor Frankenstein skapte sitt monster i boka Frankenstein av Mary Shelley.

Referanser

Eksterne lenker 
 

 
Byer ved Donau
Bosetninger første gang omtalt i 806
Byer grunnlagt på 1200-tallet
Passau

Passau er en by i Regierungsbezirk Niederbayern i det sørøstre hjørne av den tyske delstaten Bayern på grensen til Østerrike.

Byen ligger i elvekrysset der grenseelven Inn munner ut i Donau. I vårflommen har Inn ca. 5% større vannføring enn Donau, men Donaus vannføring er mer stabil og gjennomsnittlig høyere. 

Den mindre elven Ilz munner ut i Donau rett før Donau og Inns elvemøte, slik at byen gjerne omtales som «byen ved de tre elver» (tysk: Dreiflüssestadt).

Referanser

Eksterne lenker 
 
 Passau-Wiki

Byer i Bayern
Byer ved Donau
Rosenheim

Rosenheim er en by ved elva Inn i Oberbayern i den tyske delstaten Bayern, i det sydlige Tyskland. Byen er ikke ulik de andre byene i syd-Bayern. Byen ble grunnlagt på 1300-tallet og har 59 820 innbyggere (2003).

Den tyske landslagsfotballspilleren Bastian Schweinsteiger, ble født i nabobyen Kolbermoor, og spilte en periode for TSV 1860 Rosenheim som guttespiller. Den tyske nazisten og flyveresset Hermann Göring ble født her i år 1893. De tyske fotballspillerne og tvillingene Lars Bender og Sven Bender er også født i Rosenheim. 

Produksjonen av sykkelmerket Corratec foregår i Rosenheim.

Bilder

Referanser

Eksterne lenker 
 

Byer i Bayern
Würzburg

Würzburg er en by ved elven Main i Franken i den tyske delstaten Bayern. Den er sete for provinsregjeringen i Unterfranken. Byen har ca. 125 000 innbyggere, og er dermed femte størst i fristaten Bayern.

Historie 
Byen var allerede på 600-tallet del av et hertugdømme under merovingere, og omtales i 704 under navnet Vurteburch. Fra og med 700-tallet var byen underlagt de mektige katolske fyrstebiskopene som med hard hånd kontrollerte Würzburgs sterke handelsøkonomi og politiske dominans i distriktet. Mye av byens inntekter kom fra vinproduksjon og avgifter fra elvetrafikken på Main. Würzburg var gjennom århundrene gjenstand for flere militære stridigheter, og ble blant annet besatt av svenskene under tredveårskrigen. Først i 1802 ble byen sekularisert og underlagt Bayern.   

16. mars 1945 ble Würzburg utsatt for et intenst britisk luftangrep. 225 Avro Lancaster bombefly utslettet nesten 90% av sentrum og 5000 mennesker omkom i en veldig ildstorm. Ødeleggelsene var så store at det en stund var snakk om å la ruinene forbli et monument over krigens redsler, og heller la Würzburg gjenoppstå som en helt ny by lenger nord. Gjennom nitid rekonstruksjonsarbeid har man siden lyktes i å gjenskape mesteparten av Würzburgs opprinnelige arkitektur, om enn ikke så konsekvent som i en del andre bombede tyske byer.
Würzburg er i dag sete for det romersk-katolske Würzburg bispedømme, grunnlagt i 742, og et universitet, Julius-Maximilians-Universität. I 2004 feiret byen sitt 1300-årsjubileum.

Severdigheter 
Det imponerende fyrstbiskopelige slottet Würzburg-residensen i barokkstil med tilhørende slottshager, har siden 1981 stått på UNESCOs liste over verdens kulturarv.

Byen er utgangspunkt for turistveien Den romantiske veien som ender i Füssen.

Borgermestre og overborgermestre siden 1797 
 1797–1820: Georg Ignaz Brock
 1821–1832: Dr. Wilhelm Josef Behr
 1835–1840: Sebastian Benkert
 1840–1852: Dr. Matthäus Johann Bermuth
 1853–1859: Dr. Josef Friedrich Treppner
 1859–1862: Dr. Ludwig Weis
 1862–1865: Jakob Hopfenstätter
 1866–1884: Georg Zürn
 1884–1899: Dr. Johann Georg Ritter von Steidle
 1900–1913: Philipp Ritter von Michel
 1913–1917: Max Ringelmann
 1918–1920: Andreas Grieser
 1921–1935: Hans Löffler
 1935–1945: Theo Memmel
 1945–1946: Gustav Pinkenburg
 1946: Michael Meisner
 1946–1948: Dr. h.c. Hans Löffler
 1948–1949: Dr. Karl Grünewald
 1949–1956: Dr. Franz Stadelmayer
 1956–1968: Dr. Helmuth Zimmerer
 1968–1989: Dr. Klaus Zeitler
 1990–2002: Jürgen Weber
 2002–2008: Dr. Pia Beckmann (CSU)
 2008–2013: Georg Rosenthal (SPD)
 2013–2014: Adolf Bauer (CSU)
 2014–:Christian Schuchardt (CDU)

Vennskapsbyer 

 Caen (Frankrike), siden 1962
 Dundee (Storbritannia), siden 1962
 Rochester (USA), siden 1964
 Mwanza (Tanzania), siden 1966
 Ōtsu (Japan), siden 1979
 Salamanca (Spania), siden 1980
 Suhl (Tyskland), siden 1988
 Umeå (Sverige), siden 1992
 Bray (Irland), siden 2000
 Trutnov (Tsjekkia), siden 2008

Referanser

Eksterne lenker 
 
 Bayerische Julius-Maximilians-Universität Würzburg
 http://www.mozartfest-wuerzburg.de/
 http://www.bachtage-wuerzburg.de/
 http://www.wuerzburg-marathon.de/

Byer i Bayern
Orlando

For den britiske filmen fra 1992, se Orlando (film), og for mannsnavnet, se Orlando (navn).

Orlando er en by i den amerikanske delstaten Florida. I Orlando finner man blant annet fornøyelsesparken Disneyworld. Orlando er administrasjonssenteret i fylket Orange County. Byen ligger i Sentral-Florida, omtrent midt mellom atlanterhavskysten og Mexicogulfen. Interstate 4, som går fra Daytona i øst og Tampa i vest, går igjennom Orlando. I dette området ligger også Universal Studios, Epcot, Sea World, flere andre temaparker og mange golfbaner. På grunn av alle parkene blir Orlando ofte kalt «Verdens underholdningshovedstad». 

Ved folketellingen i 2010 hadde byen en total befolkning på  innbyggere, mens beregnet folkemengde for 2014 var .

I 2014 trakk Orlando sine turistattraksjoner og arrangementer til seg mer enn 62 millioner besøkende. Flyplassen i Orlando, The Orlando Internation Airport, er den 29. travleste flyplassen i verden.

Referanser

Eksterne lenker
 
 The Orlando Travel & Visitors Bureau
 The Orlando Regional Chamber of Commerce
 Orlando City Guide
 

 
Bosetninger etablert i 1875
1875 i Florida
Charlotte (Nord-Carolina)

Charlotte er en by i den amerikanske delstaten Nord-Carolina. Den ligger i Mecklenburg County og er hovedsete i fylket. Det er den største byen i hele Nord-Carolina og den er oppkalt etter prinsesse Sophie Charlotte av Mecklenburg-Strelitz. Byen har to kallenavn det ene er the Queen City og det andre er The Hornet's Nest. Kallenavnet the Queen City kommer av at byen er oppkalt etter en dronning. Det andre kallenavnet, The Hornet's Nest, kommer av at britiske styrker, ledet av Charles Cornwallis, okkuperte Charlotte under den amerikanske uavhengighetskrigen. De lokale innbyggerne i Charlotte greide å beseire Cornwallis og styrkene hans i et folkeopprør. Etter at Cornwallis og styrkene hans hadde blitt jaget ut av Charlotte, skrev han i et brev at Charlotte var «a hornet's nest of rebellion», noe som ledet til kallenavnet The Hornet's Nest.

Charlotte hadde en sterk økonomisk utvikling i løpet av 1990 - og 2000-tallet. Økonomien har vært dominert av finanssektoren. Byen er USAs nest største finanssenter bak New York. Bank of America har sitt hovedkvarter i byen. Byen er USAs femte raskest voksende, og den raskest voksende på østkysten. Charlotte storbyområdet er det største storbyområde mellom Washington D.C. og Atlanta og den sjette største i den sørøstlige regionen av USA. Charlotte storbyområde hadde et innbyggertall på 1 758 038 i 2010.

Fra 2. september 2012 var byen vertskap for Democratic National Convention 2012, Det demokratiske partiets nominasjonsmøte foran presidentvalget i 2012.

Eksterne lenker 
 
  

 

Byer i Mecklenburg County i Nord-Carolina
Bosetninger etablert i 1755
1755 i De tretten kolonier
 
Byer i Nord-Carolina
Ludwigshafen

Ludwigshafen am Rhein er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike. Byen har omtrent 165 000 innbyggere, og ligger ved vestbredden av Rhinen med byen Mannheim på den andre siden av elven. Sammen med Mannheim, Heidelberg og det omkringliggende området danner de området Rhinen-Neckar.

Ludwigshafen er kjent for kjemiindustri, blant annet holder BASF til her. Innen kultur finner man Staatsphilharmonie Rheinland-Pfalz og det kjente Wilhelm-Hack-Museum med sine flotte keramikkvegger, som ble laget av den katalanske kunstneren Joan Miró. Ludwigshafen er fødebyen til den tidligere tyske kansleren Helmut Kohl, filosofen Ernst Bloch og den tyske fjellklatreren Wolfgang Güllich.

Südweststadion idrettsstadion brukes i dag hovedsakelig til utendørskonserter i tillegg til at det er hjemmebanen til fotballaget FSV Oggersheim.

Bilder

Referanser

Eksterne lenker 
 

Byer i Rheinland-Pfalz
Byer ved Rhinen
Worms

Worms er en by i den tyske delstaten Rheinland-Pfalz, i det sørvestlige Tyskland, ikke langt fra grensen til Frankrike. Navnet har keltiske røtter: Borbetomagus betød «bosetning i et vannrinkt område». Dette ble antagelig latinisert til Wormatia, et navn som er belagt allerede på 500-tallet.

Worms er i dag en industriby og et senter for vindyrking. Liebfraumilch er ikke på langt nær eneste vinmerke fra området, men klart det mest kjente.

Historie 
Byen fantes før romertiden. Romerne under Drusus erobret den i år 14 f.Kr. De gav byen et regulært gatemønster og anla et forum og bygde templer for Jupiter, Juno, Mars og Minerva (det siste ble etter kristendommens ankomst ombygd til kirke). Worms var katolsk bispesete fra senest 614 til 1801. I 1184 gjorde byens befolkning seg uavhengig av biskopen og fikk status som fri by, bare underlagt keiseren.

I Frankerriket var Worms stedet for ett av Karl den stores palasser. Biskopene administrerte byen og området rundt. Den mest berømte av biskopene i tidlig middelalder var Burchard av Worms. 

Katedralen i Worms ble bygd i romansk stil, og er en av de fremste romanske kirker i Tyskland. Sammen med de romanske katedralene i nabobyene Speyer og Mainz er den en såkalt «keiserkatedral» (Kaiserdom). 

Worms var åsted for mange viktige begivenheter i Tysklands historie. I  1122 ble Wormskonkordatet undertegnet her. Og her møttes den tyske riksdagen i 1521, som endte med at keiser Karl V utstedte det berømte ediktet fra Worms, som erklærte Martin Luther som fredløs og kjetter. Worms var et tidlig senter for boktrykkerkunsten. I 1689 ble byen omtrent fullstendig ødelagt av franske tropper under niårskrigen (også kalt pfalziske arvefølgekrigen). 

Under annen verdenskrig ble byen hardt bombet to ganger i februar og mars 1945. Omtrent 60 % av byen ble ødelagt, innenbyen nesten fullstendigt.  

Worms hadde i århundrer en stor jødisk befolkning, og har en synagoge som kjennes fra år 1034, foruten Europas eldste bevarte jødiske gravplass. Den kjente jødiske tenkeren rabbi Meir av Rothenburg er en av byens sønner.

Byen er også en av de såkalte Nibelungen-byer (se Nibelungenlied).

Referanser

Eksterne lenker 
 

Byer i Rheinland-Pfalz
Byer ved Rhinen
Zweibrücken

Zweibrücken (lat. Bipontium, fr. Deux-Ponts) er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike. Byen ligger ved Schwarzbach, en bielv til Mosel. Byen har drøyt  innbyggere (2005).

Blant framstående historiske bygg kan Alexander-kirken (med de fyrstliga gravene, inkludert den av svenske kongen Karl XI), Karlskirken samt det store slottet nevnes. Siden 1868 er slottet sete for Pfälzisches Oberlandesgericht.

Referanser

Eksterne lenker 
 

Byer i Rheinland-Pfalz
Deggendorf

Deggendorf er en by i distriktet Niederbayern i den tyske delstaten Bayern, og ligger ved foten av Bayerischer Wald. Byen er forvaltningssentrum for landkretsen av samme navn. Den har et areal på  77,21 km², og har   31 421 innbyggere (2006).

Deggendorf ligger ved Donau, vel 70 km nedstrøms for Regensburg, ca. 60 km oppstrøms for Passau, og like ved sideelven Isars munning.

Historie
Deggendorf er første gang omtalt i en kunngjøring av kong Henrik II vedrørende klosteret Niedermünster i Regensburg. Byen fikk tidlig strategisk betydning, ut fra sin beliggenhet ved et gammelt vadested i Donau. De slektene som har hersket i Bayern gjennom historien la derfor alltid vekt på å hevde sitt nærvær i byen. Deggendorf oppnådde bystatus mellom 1316 og 1320 og begynte da for alvor å tiltrekke seg mer av handelsvirksomheten fra det nærmeste omlandet.

På 1330-tallet ble byens jødiske samfunn utradert som følge av en pogrom.

Under trettiårskrigen, i årene 1633-34, døde 2/3 av befolkningen i Deggendorf av pest. Under de spanske og østerrikske arvefølgekrigene ble deler av byen satt i brann og ødelagt. I de påfølgende tiårene gjenoppsto byen, i den barokke stil som den fortsatt er preget av, særlig symbolisert ved det karakteristiske, høye kirketårnet Grabkirchenturm, oppført i 1722.

Referanser

Eksterne lenker
 

Byer i Bayern
Dillingen an der Donau

Dillingen an der Donau er en by i Regierungsbezirk Schwaben i den vestlige delen av den tyske delstaten Bayern, nær grensen til Baden-Württemberg. Den ligger som navnet sier ved Donau, og er forvaltningssentrum for landkretsen av samme navn. 

Dillingen har 18 479 innbyggere (31. des. 2007).

Historie
Byens opprinnelse skriver seg tilbake til en alemannisk bosetning.

De senere grevene av Dillingen slo seg ned i Donaudalen i det 10. århundre, og anla en borg som etter hvert kom til å gi opphav til Dillingens sentrum. I 1258 tilfalt byen Høystiftet Augsburg, og var senest fra det 15. århundre av og fram til sekulariseringen i 1803 residensby for biskopene av Augsburg. I 1551 ble Dillingen universitet grunnlagt av kardinal Otto Truchsess von Waldburg. Universitetet ble senere omgjort til et lyceum for utdanning av katolske teologer, som i sin tur ble til Dillingens Filosofisk-Teologiske Høyskole i 1923.

Referanser

Eksterne lenker
 

Byer i Bayern
Freising

Freising er en by i den tyske delstaten Bayern, i det sydlige Tyskland. Den ligger i landkretsen av samme navn, og er landkretsens administrasjonssentrum.

Byen ble i tidlig middelalder hertug- og bispesete (fra 738), og fikk som hovedstad i fyrstbispedømmet Freising stor betydning. Fra 1400-tallet tapte imidlertid byen betydning til München.

Freising ligger ved elven Isar 448 moh. Byen utmerker seg med sin middelaldergamleby, med romansk dom. Fra 811 til 1803 lå det et benediktinerkloster der (Weihenstephan), som fremdeles inneholder verdens eldste bryggeri.

Pave Benedikt XVI studerte i byen, var erkebiskop av München og Freising fra 1977 til 1982, og fører både byens våpen (den hellige Korbinians bjørn) og landkretsens (historisk fyrstbispedømmets) våpen (Freisings maurer) i sitt pavelige våpen. Paven besøkte byen i 2006.

Bilder

Referanser

Eksterne lenker 
 
 http://www.freisinger-seiten.de/
 http://www.dioezesanmuseum-freising.de
 http://www.weihenstephan.de
 Landkarten mit Radrouten

Byer i Bayern
Fürstenfeldbruck

Fürstenfeldbruck er en by i distriktet med samme navn i den tyske delstaten Bayern, i det sydlige Tyskland

Bilder

Referanser

Eksterne lenker 
 

Byer i Bayern
Garmisch-Partenkirchen

Garmisch-Partenkirchen er en by i delstaten Bayern i det sydlige Tyskland, like ved grensen til Østerrike. Byen ligger vakkert til i de bayerske alper.

Det var olympiske vinterleker her i 1936, og alpint verdensmesterskap i 1978 og 2011. 
1. januar hvert år arrangeres det tradisjonsrike nyttårshopprennet i Olympiabakken, som inngår som renn nummer to i den tysk-østerrikske hoppuka.

Fra byen går Bayerische Zugspitzbahn opp til Tysklands høyeste fjell, Zugspitze.

Bilder

Referanser

Eksterne lenker 
 

Byer i Bayern
Vertsbyer for vinter-OL
Vintersportssteder i Tyskland
Kursteder
Günzburg

Günzburg er en by som ligger der elven Günz munner ut i Donau, vest i den tyske delstaten Bayern, nær grensen til Baden-Württemberg.I denne kommunen står Gundremmingen kjernekraftverk – som er Tysklands største verk med kapasitet til å levere 21 TWh, eller 3,5 % av landets kraftbehov.

Historie
Günzburg ble grunnlagt av romerne ca. år 70 e.Kr. som militærleiren (Castrum) Guntia, til forsvar av grensen ved Donau. Leiren tjente formodentlig til å sikre en viktig bro over elven, antakelig den siste som ennå var under romersk kontroll etter at alemannerne hadde drevet romerne tilbake fra Donaus nordre bredd ca. år 260. Broen blir omtalt som Transitus Guntiensis i en lovtale til regenten Konstantius I (Constantius Chlorus), Konstantin den stores far, i år 297. Det har vært gjort omfattende utgravninger av de romerske gravplassene, de største utgravde sådanne nord for Alpene, og resultatene kan tas nærmere i øyesyn i byens museum.

I 1065 ble byen første gang omtalt som Gunceburch. I 1301 kom byen under huset Habsburg, som bygde ut Günzburg til sentrum for markgrevskapet Burgau og tidvis for hele Vorderösterreich.

Ved freden i Pressburg i 1806 tilfalt Günzburg kongedømmet Bayern.

Günzburg er fødebyen til nazilegen Josef Mengele, kjent som «dødens engel».

Severdigheter 
Av interesse for turister er Frauenkirche (bygd av Dominikus Zimmermann), markgreve-slottet (det eneste som Habsburgerne bygde i Tyskland), Reisensburg, gamlebyen, og fritidsparken Legoland Deutschland (åpnet i 2002).

Bilder

Referanser

Eksterne lenker 
 

Byer i Bayern
Kelheim

Kelheim er en by i den tyske delstaten Bayern, i det sydlige Tyskland. Den er administrasjonsby for Landkreis Kelheim i Regierungsbezirk Niederbayern. Kelheim ligger ved Donau og Main-Donaukanalen mellom Ingolstadt og Regensburg.

Geografi 
Byen ligger ved utløpet av slukten Donaudurchbruch bei Weltenburg, like etter der hvor Donau skjærer gjennom Fränkische Alb, nedenfor  Michelsberg, og ved Altmühls munning i Donau. Ved en elvesving ved Weltenburg ligger benediktinerklosteret Kloster Weltenburg

Referanser

Eksterne lenker 
 
 Nettsted med utførlig informasjon om Kelheims historie og severdigheter (tysk)
 Kelheims arkeologiske museum (tysk)

Byer i Bayern
Kronach

Kronach er en by i den tyske delstaten Bayern, i det sydlige Tyskland. Byen har 18 151 innbyggere (2005).

Eksterne lenker 
 

Byer i Bayern
Bosetninger første gang omtalt i 1003
Kommuner etablert i 1808
Lindau

Lindau er en by i den tyske delstaten Bayern, i det sydlige Tyskland.

Byen er delt mellom fastland og en øy ute i Bodensee. En vei- og en jernbanebro binder disse sammen. Byen ble først nevnt av en munk fra St. Gallen i 882, i forbindelse med et nyopprettet kloster for nonner i byen. Byen inneholdt flere viktigere riksklostre. Selv hadde den status som riksby fra 1275 til 1802.

Byen ligger i nærheten av grensen mellom Østerrike, Sveits og Tyskland.

Det er en populær by å feriere i, også området rundt. Spesielt populært er det å sykle, gå turer, svømming, golf og ski. 
Kirker, katedraler og rådhuset er Lindaus hovedattraksjoner. Årlig møtes nobelprisvinnere her, og casinoet i byen tiltrekker mange.

Referanser

Eksterne lenker 
 

Byer i Bayern
Bayerns geografi
Bosetninger første gang omtalt i 882
Unterallgäu

Unterallgäu er den nordligste region i landskapet Allgäu og en krets (Landkreis) i distriktet Schwaben i den tyske delstaten Bayern. Kretsen har 136 000 innbyggere (per 2006) og et areal på 1229 km².

Kretsens kommuner er (antall innbyggere i parentes):

Byen Memmingen hører geografisk til Unterallgäu, men er en «kreisfrei» by, dvs. hører ikke til noen krets.

Eksterne lenker 
 

Byer i Bayern